สังคมข่าวหุ้นเล็กเซียวหงส์
หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 14 กรกฎาคม พ.ศ. 2558ดัชนีหุ้นไทยปิดตลาด1,490.65จุด บวก5.75จุด มูลค่าการซื้อขาย31,766 ล้านบาท กับดักเรื่อง “ปัญหากรีซ” เริ่มหมดไป แต่กับดักต่อไป “เฟดปรับขึ้นดอกเบี้ย” ถือเป็นเรื่องตลาดหุ้นทั่วโลกกังวลมากกว่าเรื่องกรีซด้วยซ้ำไป
14 ก.ค. 2558

 หนังสือพิมพ์ข่าวหุ้นธุรกิจรายวัน กระบอกเสียงอิสระแห่งตลาดทุน ที่ได้รับความนิยมสูงสุดของประเทศ ฉบับประจำวันอังคารที่ 14 กรกฎาคม พ.ศ. 2558ดัชนีหุ้นไทยปิดตลาด1,490.65จุด บวก5.75จุด มูลค่าการซื้อขาย31,766 ล้านบาท กับดักเรื่อง “ปัญหากรีซ” เริ่มหมดไป แต่กับดักต่อไป “เฟดปรับขึ้นดอกเบี้ย” ถือเป็นเรื่องตลาดหุ้นทั่วโลกกังวลมากกว่าเรื่องกรีซด้วยซ้ำไป
****วานนี้ EGATIFเข้าเทรดวันแรกไม่ทำให้ผิดหวัง เข้าซื้อขายวันแรกด้วยราคาเปิดตลาด 10.50 บาท และวิ่งขึ้นไปสูงสุด 10.90 บาท ถือว่าร้อนแรงสุด เมื่อเทียบกองทุนรวมโครงสร้างพื้นฐานที่เข้าเทรดช่วงที่ผ่านมา จุดเด่น EGATIF คือจ่ายปันผล 90% ของกำไรสุทธิและจ่ายปีละ 2 ครั้ง
****หุ้นIFEC ข่าวดีไหลเข้ามาอีก ล่าสุดกองทัพเรือ ได้คัดเลือกให้ IFEC เป็นผู้เสนอร่วมโครงการพลังงานทดแทนในที่ราชพัสดุที่กองทัพเรือ เพื่อลงทุนโรงไฟฟ้าจากพลังงานแสงอาทิตย์แบบติดตั้งบนพื้นดิน (Solar Power Plant) จากที่ก่อนหน้านี้ GUNKUL ที่กองทัพบก เพิ่งคัดเลือกให้ผู้ร่วมลงทุนโซลาร์ฟาร์มดังกล่าวมาแล้ว ต้องดูกันต่อว่า “กองทัพอากาศ” จะคัดเลือกบริษัทใดเพื่อร่วมโครงการโซลาร์ฟาร์มต่อไป
****หุ้น HPT หมดสภาพทันที หลังต้องโทษใช้เกณฑ์ Cash Balance ว่าไปแล้ว น่าจะโดนตั้งแต่นานมาแล้ว เพราะราคาปรับขึ้น “หวือหวา..วูบวาบ” แบบไม่ธรรมดาจริงๆ ส่วนเป็นฝีมือใคร “ลากหุ้น” วงในน่าจะรู้กันดี บอกตรงๆ เลี่ยงไปเล่นหุ้นตัวอื่นก่อนดีกว่า…ตัวนี้เสี่ยงเกินไป
*****หุ้น CEN ช่วงนี้แผลงฤทธิ์น่าดู ด้วยสตอรี่ว่าจะได้ดี “จากบริษัทลูก” ก็ไม่รู้ว่าจะได้ดีแค่ไหน แต่ที่แน่ๆ ราคาขึ้นแรงแบบนี้น่าติดตามจริงๆ เมื่อเหลือบดู P/E อยู่ระดับ 20 เท่า นับว่ามีเงื่อนไขที่ทำให้หุ้นCEN มีโอกาสวิ่งต่อได้อีก ภายใต้แรงขายทำกำไรระหว่างทางด้วยเช่นกัน
****หุ้นAQ ได้กลิ่นมาว่า..จะเกิดการเปลี่ยนมือของผู้ถือหุ้นใหญ่ จากกลุ่มพล.ต.อ.สมยศ พุ่มพันธุ์ม่วง มาเป็นกลุ่มวิไลลักษณ์ ต้องจับตากันต่อว่า “วิไลลักษณ์” จะรุกธุรกิจอสังหาริมทรัพย์จริงๆ หรือจะรับบทเป็นเพียงแค่นายท่า..หรือนายหน้าใครหรือไม่..และที่สำคัญราคาซื้อขายเท่าไหร่กันแน่
****หุ้น  BTS-MRT ไม่รู้ว่าใครได้หรือใครเสีย เมื่อล่าสุดคมนาคมมีแนวคิด “ปรับค่าโดยสาร” ให้เท่ากัน เพื่อง่ายต่อการใช้บัตรร่วม..เรื่องพูดมันดูง่ายแต่ในทางปฏิบัติ มันทำได้ยากอยู่นะ..แต่ถ้าทำได้ถือเป็นเรื่องดีเลิศสำหรับผู้โดยสารเลยทีเดียว
****ปิดท้ายกันเช่นเคยกับ “ข่าวหุ้นออนทีวี-วิทยุ” เริ่มตั้งแต่เช้า  08.40-09.00 น. พบกันสดๆ กับ “Morning Star : หุ้นดาวเด่น” ที่จะมาอัพเดตตลาดหุ้นทั่วโลก เพื่อมองแนวโน้มตลาดหุ้นไทย โดย วิษณุ โชลิตกุล หัวหน้ากองบรรณาธิการข่าวหุ้นธุรกิจ และก่อนเปิดตลาดบ่าย 13.30-14.00 น. กลับมาพบกับรายการ “ข่าวหุ้น เจาะตลาด” ช่วงวันจันทร์-ศุกร์ ทางสถานีโทรทัศน์ดิจิตอลสปริงนิวส์ (ช่อง 19) และช่วงเปิดตลาดเช้า 10.00-11.00 น. พบกับ “Business Insight”โดยทีมงานข่าวหุ้นธุรกิจและจีจีนิวส์ ทางสถานีวิทยุ FM 97.0 MHz การันตีข้อมูลข่าวสารแน่นเหมือนเดิม เพราะ “ทุกคำถามเรื่องหุ้น” หาคำตอบได้ที่ “ข่าวหุ้นธุรกิจ” เท่านั้น..!! 